Volavka purpurová

Volavka purpurová  alebo volavka červená (lat. Ardea purpurea) je druh z čeľade volavkovité. Je rozšírená v orientálnej, etiópskej a na juhu palearktickej oblasti, kde obýva vodné plochy a toky s hustou močiarnou vegetáciou v ktorej aj hniezdi. Na Slovensku je dokázané hniezdenie v 1,60 % mapovacích kvadrátov. Podľa Medzinárodnej únie na ochranu prírody a prírodných zdrojov volavka purpurová patrí medzi najmenej ohrozené druhy, trend celkovej i Európskej populácie je klesajúci.

 Výskyt a stav na Slovensku 
Volavka purpurová hniezdi najmä na Východoslovenskej rovine. Počas migrácie bola zistená v 13,10 % mapovacích kvadrátov.

Odhadovaný počet hniezdiacich párov je 20 – 60. Veľkosť populácie i územie na ktorom sa vyskytuje vykazujú mierny pokles od 20 – 50 %. 
Ekosozologický status v roku 1995 E – ohrozený druh. V roku 1998 EN:B1, EN – ohrozený. V roku 2001 EN - ohrozený. V roku 2014 VU* D - zraniteľný. Dôvodom preradenia do nižšej kategórie môže byť niektorý z nasledujúcich dôvodov: zvýšenie počtu rozmnožujúcich sa jedincov, rastúci trend populácie, zväčšovanie areálu alebo aj možnosti pozitívneho ovplyvnenia populácií z okolitých krajín. Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V – zraniteľný druh.Stupeň ohrozenia V – zraniteľný druh.

 Ochrana 
Je zákonom chránená, spoločenská hodnota je 5000 € (Vyhláška MŽP č. 170/2021).
Volavka purpurová je druh európskeho významu, ktorý sa vyskytuje ako kritériový druh v dvoch chránených vtáčich územiach.

 Galéria 

 Referencie 

 Iné projekty 

 Externé odkazy 



Kategória:Volavkovité
Kategória:Vtáky na Slovensku
Kategória:Najmenej ohrozené druhy